Diari Oficial de la Generalitat Valenciana


Sumari del DOGV 5727, del 25-03-2008 (2008/3172)

Informació pública sobre declaració de necessitat d'ocupació temporal dels terrenys afectats pel permís d'investigació Molló Roig número 2.887, a Orpesa. Expedient número JUEXPR/2008/1/12.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5727

Data del DOGV
:   25-03-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/3172


Data del document
:   30-01-2008

Organisme emissor
:   Conselleria d'Indústria, Comerç i Innovació

Tipus de document
:   Informació Pública

Informació pública sobre declaració de necessitat d'ocupació temporal dels terrenys afectats pel permís d'investigació Molló Roig número 2.887, a Orpesa. Expedient número JUEXPR/2008/1/12. [2008/3172]  
Relació d'interessats, béns i drets afectats  
Terme municipal: Orpesa del Mar, polígons i parcel·les següents:  
  
\* \* \* \* \*  
Relación de interesados, bienes y derechos afectados  
Término municipal: Oropesa del Mar, polígonos y parcelas siguientes:  
  
L'entitat Eurominerales Cerámicos, SA, amb domicili social a l'av. d'Europa, s/n, Ciutat del Transport, edifici Monfort, de Castelló de la Plana, CP 12370, i CIF A-12525689, titular del permís d'investigació Molló Roig número 2.887, als termes municipals d'Orpesa, Benicàssim i Cabanes, ha sol·licitat la iniciació d'expedient d'ocupació temporal dels terrenys necessaris per a l'emplaçament dels treballs d'investigació i servicis corresponents, afectats per l'esmentat permís d'investigació, en les finques indicades a la fi d'este anunci, a l'empara del que s'ha disposat en la Llei d'Expropiació Forçosa, de 16 de desembre de 1954, i el seu Reglament, aprovat per Decret de 26 d'abril de 1957.  
De conformitat amb els articles 104 de la Llei 22/1973, de 21 de juliol, de Mines, i 130 del Reial Decret 2.857/1978, de 25 d'agost, pel qual s'aprova el Reglament General per al Règim de la Mineria, l'atorgament del permís d'investigació porta implícita la declaració d'utilitat pública a l'efecte d'inclusió en els apartats 1 i 2 de l'article 108 de la Llei d'Expropiació Forçosa. El permís d'investigació Molló Roig número 2.887 va ser atorgat per resolució de la Direcció General d'Indústria i Comerç d'esta conselleria de 25 de juliol de 2005; el Pla de Labors per a 2006 va ser aprovat per este Servei Territorial el 5 de juny de 2006.  
Completada la documentació necessària per a la tramitació de l'expedient d'ocupació temporal dels terreny afectats per l'esmentat permís d'investigació i per a la declaració de necessitat d'ocupació temporal, s'informa els titulars dels drets afectats i qualsevol altra persona que en el termini de vint dies hàbils, comptats des de l'endemà de la publicació d'este anunci, poden aportar totes les dades que permeten la rectificació dels possibles errors en la descripció dels béns i drets afectats, o oposar-se, per raons de fons o forma, a la necessitat d'ocupació temporal, assenyalant-ne els fonaments i indicant, en este cas, els motius pels quals haja de considerar-se preferent l'ocupació temporal d'altres béns distints i no compresos en la relació, com més convenient per a la finalitat que es perseguix.  
Les al·legacions i els documents es poden presentar en este Servei Territorial d'Indústria i Seguretat Industrial, c/Cavallers 8, 12940 Castelló, telèfon 036 304 737, o mitjançant qualsevol altre procediment dels previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
L'ocupació temporal es planteja pel temps següent:  
- Parcel·la 258 del polígon 4: 5 dies.  
- Parcel·la 284 del polígon 4: 21 dies.  
- Parcel·la 3 del polígon 7: 26 dies.  
Les labors d'investigació previstes consistixen en: - 7 sondatges mecànics de rotopercussió i rotació: dels 7 sondatges previstos, 3 s'ubiquen en camins i els 4 restants estan ubicats sobre els terrenys dels quals se sol·licita ocupació temporal. Les labors mecàniques requeriran una superfície de 10 x 10 m i per a l'accés a estes s'indiquen les distàncies a recórrer (pla datat el 02.11.2007) per una amplada de 4 m per a facilitar el pas de maquinària i 2 cales.  
Castelló de la Plana, 30 de gener de 2008.- El cap del servei territorial: Juan Elías Ramos Barceló.